ขอถามค่ะกังวลใจมาก พอดีหนูไปเข้าห้องน้ำแล้วโยนห่อทิชชู่ลงในถังขยะ แล้วน้ำอะไรไม่รู้จากถังขยะกระเด็นมาโดนตาหนูค่ะ พอมองดูมีห่อผ้าอนามัยใช้แล้วมีคราบเลือดเต็มเลย ถังขยะเปียกพอสมควร หนูจะเสี่ยงติดเอชไอวีจากสารคัดหลั่งกระเด็นเข้าตาไหมค่ะ เครียดมาก
สวัสดีค่ะ เมื่อเชื้อไวรัส HIV ออกจากร่างกายของผู้ป่วย จะมีชีวิตอยู่ได้ไม่นาน เพราะสภาพแวดล้อมภายนอกร่างกาย ไม่เหมาะกับการเจริญเติบโตของเชื้อ ยิ่งหากอากาศร้อนหรือโดนแสงแดด เชื้อจะอยู่ได้เพียงไม่กี่ชั่วโมงก็จะตาย ดังนั้นเลือดจากผ้าอนามัยซึ่งถูกใช้มาหลายชั่วโมงแล้ว เชื้อจึงน่าจะตายจนหมดแล้วค่ะ หรือหากเป็นผ้าอนามัยที่เพิ่งทิ้งมาไม่นาน โดยปกติ ผ่าอนามัยก็จะซึมซับเลือดไว้ การที่เลือดจะกระเด็นเข้าตา ก็ไม่น่าจะเกิดขึ้นได้ หรือหากเลือดซึมออกจากผ้า แต่ได้ผสมกับน้ำในถังขยะ เลือดก็จะถูกเจือจางจนแทบไม่เหลือปริมาณเชื้อแล้ว โอกาสที่จะติดเชื้อ HIV จึงไม่น่ามีค่ะอย่างไรก็ตาม ที่ต้องระวังคือการติดเชื้อไวรัสชนิดอื่นๆ และเชื้อแบคทีเรียที่ทำให้เกิดเยื่อบุตาอักเสบหรือโรคตาแดงได้ รวมถึงเชื้อราด้วย ดังนั้นในเบื้องต้น ควรล้างตาโดยการลืมตาในน้ำสะอาดหลายๆ ครั้ง หรือปล่อยให้น้ำไหลผ่าน ห้ามขยี้ตาเด็ดขาด หากเริ่มมีอาการเคืองตา คันตา แสบตา เจ็บตาน้ำตาไหลมาก เยื่อบุตาแดง ควรรีบไปพบแพทย์เพื่อรักษาค่ะ